Klasa:050-02/21-01/28

Ur.br: 07-7113/21

U Karlovcu, 04.06.2021.

**JAVNI POZIV ZA PRIKUPLJANJE PONUDA ZA IZVOĐENJE RADOVA NA VIŠESTAMBENOJ ZGRADI DR. VLADKA MAČEKA 15**

**Predmet nabave:**

1. Izrada toplinske fasade
2. Sanacija ravnog krova

Inkasator d.o.o. u svojstvu Upravitelja višestambene zgrade Dr. Vladka Mačeka 15 prikuplja ponude za izvođenje radova navedenih u predmetu nabave. Ponude je potrebno dostaviti najkasnije do ponedjeljka **14.06.2021. do 12 sati**. Ponude se predaju u zatvorenoj koverti sa naznakom „PONUDA ZA ZGRADU DR. VLADKA MAČEKA 15“, NE OTVARAJ na adresu Inkasator d.o.o. Karlovac, Trg hrvatskih branitelja 4, 47 000 Karlovac. Ponuđači ponude mogu dostaviti kao zajednica ponuditelja za oba predmeta nabave ili odvojeno za svaki predmet nabave zasebno. O otvaranju ponuda bit će sastavljen Zapisnik i dostavljen svim ponuditeljima.

Ponudu čini:

1. Naslovna strana troškovnika za izvođenje građevinsko-obrtničkih radova na izradi toplinske fasade (prilog poziva sa uputama)
2. Ispunjeni troškovnik za izvođenje za izradu toplinske fasade (prilog poziva)
3. Naslovna strana troškovnika za izvođenje građevinsko-obrtničkih radova na sanaciji ravnog krova (prilog poziva sa uputama)
4. Ispunjeni troškovnik za izvođenje sanacije ravnog krova (prilog poziva)
5. Uvjeti o početku i završetku radova
6. Garancija za izvedene radove (u pisanom obliku po završetku radova)
7. Popis s adresama minimalno 10 višestambenih zgrada, minimalne ukupne površine 3.000 m2 na kojima je ponuđač izveo radove kao dokaz stručne i tehničke sposobnosti izvođača.

Cijena se izražava u kunama, obuhvaća vrijednost predmeta javnog poziva i nepromjenjiva je. Obračun izvedenih radova vrši se po stvarno izvedenim količinama.

Kriterij za odabir najpovoljnije ponude: 1. Cijena

2. Garancija ( ukupno rad, materijal )

3. Rok izvedbe radova

4. Način plaćanja

5. Reference (točka 7. dokazi sposobnosti)

Upravitelj zadržava pravo provjere tehničke i stručne sposobnosti te sposobnosti obavljanja profesionalne djelatnosti ponuditelja.

Nepotpune ili alternativne ponude bit će odbačene.

Predstavnik i suvlasnici zadržavaju pravo odabrati ponuditelja po vlastitom ključu.